|  |  |
| --- | --- |
| RFP# | 103 – GG |
| გამოცხადების თარიღი:  დასრულების თარიღი: | 20/01/2021  1/02/2021 |
| საკონტაქტო პირი | ნათია სართანია  [n.sartania@bog.ge](mailto:n.sartania@bog.ge)  +995 577 122 154  გია გოგიბერიძე  [g.gogiberidze@bog.ge](mailto:g.gogiberidze@bog.ge)  +995 593 340 540 |

**საკრედიტო პორტფელის დაზღვევა**

საკრედიტო პორტფელის დაზღვევის ბაზრის კვლევა

სარჩევი

[ზოგადი ინფორმაცია 2](#_Toc62043437)

[ტერმინთა განმარტებები 2](#_Toc62043438)

[ინსტრუქცია მონაწილეთათვის 2](#_Toc62043439)

[მონაწილეობის პირობები 2](#_Toc62043440)

[ანგარიშსწორების პირობა 3](#_Toc62043441)

[ტექნიკური აღწერა 4](#_Toc62043442)

[1. საკრედიტო პორტფელის დაზღვევა მსესხებლის გარდაცვალების რისკზე 4](#_Toc62043443)

[2. საკრედიტო პორტფელის დაზღვევა ქონების დაზიანება/განადგურება/დაკარგვის რისკზე 6](#_Toc62043444)

[3. საკრედიტო პორტფელის დაზღვევა საკრედიტო შენატანის გადაუხდელობის რისკზე 9](#_Toc62043445)

[სხვა პირობები 12](#_Toc62043446)

# ზოგადი ინფორმაცია

სს საქართველოს ბანკი აცხადებს ბაზრის კვლევას საკრედიტო პორტფელის დაზღვევის მომსახურების შესყიდვაზე.

ტერმინთა განმარტებები

**საკრედიტო პორტფელი** - დამზღვევის მიერ ფიზიკურ პირებზე გაცემული იმ სესხების დაუფარავი, ძირითადი თანხ(ებ)ის დავალიანებების ჯამი (ყოველგვარი ეჭვის გამოსარიცხად აღნიშნული არ მოიცავს დარიცხულ სარგებელსა და ჯარიმას/პირგასამტეხლოს).

**დამზღვევი** - პირი, რომელიც აფორმებს დაზღვევის ხელშეკრულებას მზღვეველთან;

**მზღვეველი** - სადაზღვევო კომპანია;

**მოცდის პერიოდი** – პერიოდი, რომელიც აითვლება ინდივიდუალური სადაზღვევო პერიოდის დაწყების თარიღიდან და რომლის განმავლობაშიც დაზღვეულს არ აუნაზღაურდება ამ პერიოდში დამდგარ შემთხვევასთან დაკავშირებული ხარჯები;

**დაზღვეული** - პირი, რომლის სასარგებლოდაც ხორციელდება დაზღვევის ხელშეკრულებით გათვალისწინებული დაზღვევა;

**მოსარგებლე** - პირი, რომელიც დაზღვევის ხელშეკრულების და/ან კანონმდებლობის შესაბამისად უფლებამოსილია, მიიღოს სადაზღვევო ანაზღაურება;

**უზრუნველყოფილი სესხი** - სესხი, რომელიც უზრუნველყოფილია უძრავი ქონებით, ავტოსატრანსპორტო საშუალებით ან/და ანაბრით/სადეპოზიტო სერტიფიკატით.

**ფრანშიზა** - თანხა, რომელიც არ ექვემდებარება მზღვეველის მიერ ანაზღაურებას და რომელიც აკლდება სადაზღვევო ანაზღაურების ოდენობას. ქონების დაზიანება/განადგურება/დაკარგვის რისკზე ფრანშიზა „ა“ და „ბ“ ჯგუფის რისკის შემთხვევაში შეადგენს - სადაზღვევო ანაზღაურების 10%, მაგრამ არანაკლებ 250 აშშ დოლარის ექვივალენტს ლარში (სადაზღვევო შემთხვევის დადგომის მომენტში საქართველოს ეროვნული ბანკის მიერ დადგენილი კურსით). „გ“ ჯგუფის რისკის შემთხვევაში - 0-ს და „დ“ ჯგუფის რისკის შემთხვევაში: სადაზღვევო ანაზღაურების 5%.

ინსტრუქცია მონაწილეთათვის

ბაზრის კვლევაში მონაწილეობის მისაღებად პრეტენდენტებმა შესაბამის პლატფორმაზე უნდა ატვირთონ წინამდებარე დოკუმენტში გათვალისწინებული ყველა დოკუმენტი.

დამატებითი ინფორმაციის მოპოვება ან დაზუსტება შესაძლებელია საკონტაქტო პირთან დაკავშირებით იმეილით ან ტელეფონით.

მონაწილეობის პირობები

კვლევა ცხადდება საკრედიტო პორტფელის დაზღვევის შესყიდვისათვის ბაზარძე არსებული პროდუქტების მოსკვლევად.

შემოთავაზებული პროდუქტების საფუძველზე ბანკი მიიღებს გადაწყვეტილებას და დააზუსტებს მოთხოვნას საკრედიტო პორტფელის დაზღვევის კუთხით. დაზუსტებული მოთხოვნის ფარგლებში ხელშეკრულების გაფორმების მიზნით დამატებით იგეგმება დახურული ან ღია ფასთა გამოკითხვის გამოცხადება. ხელშეკრულების საორიენტაციო საერთო ვადა შეადგენს 12 (თორმეტი) თვეს. შესაძლებელია, რომ გენერალური ხელშეკრულების ფარგლებში განიხილოს 2 წლიანი ურთიერთობა.

გთხოვთ გაითვალისწინოთ, რომ წინამდებარე ბაზრის კვლევის გამოცხადება არ ავალდებულებს ბანკს რომელიმე პრეტენდენტთან ხელშეკრულების გაფორმებას, ამასთან ბანკი იტოვებს უფლებას კვლევის ჩატარების შედეგად, დამატებითი ფასთა გამოკითხვის / ტენდერის გამოცხადების გარეშე, ხელშეკრულება გააფორმოს რამოდენიმე მომწოდებელთან თავისი შეხედულებისამებრ.

ანგარიშსწორების პირობა

ხელშეკრულების ფარგლებში ანგარიშსწორება განხორციელდება ყოველთვიურად, ინვოისის წარმოდგენიდან 30 (ოცდაათი) კალენდარული დღის ვადაში.

**მოთხოვნები**

ბაზრის კვლევაში მონაწილეობის მისაღებად აუცილებელია ორგანიზაციამ წარმოადგინოს შემდეგი სავალდებულო დოკუმენტაცია:

* ამონაწერი სამეწარმეო რეესტრიდან;
* ცნობა საბიუჯეტო დავალიანების შესახებ;
* ფინანსური ბრუნვის ამონაწერი 01/01/2020 – 31/12/2020 პერიოდზე, შესატყვისი ექსელის ფაილით ან შესაბამისი ფინანსური დოკუმენტაცია (მოგება/ზარალის უწყისი);
* **საქმიანობის მოკლე აღწერილობა ან პრეზენტაცია** (სადაც ნაჩვენები იქნება პრეტენდენტის გამოცდილება, კლიენტების სია);
* უფლებამოსილი პირის მიერ ხელმოწერილი ინფორმაცია უკანასკნელი 3 წლის განმავლობაში ანალოგიური მომსახურების მიწოდების შესახებ, შემსყიდველის მითითებით;
* უფლებამოსილი პირის მიერ ხელმოწერილი ინფორმაცია უკანასკნელი 3 წლის განმავლობაში მოზიდული სადაზღვევო პრემიისა და გაცემული ანაზღაურების ოდენობის შესახებ.
* პორტფელური დაზღვევის ფარგლებში პრეტენდენტის შემოთავაზება პრეზენტაციის ან PDF ფორმატში;

კვლევის ფარგლებში განილიხლებიან სადაზღვევო ორგანიზაციები რომელბსაც ექნებათ შესაძლებლობა სრულად დაფარონ ბანკის სამომავლო საკრედიტო პორტფელი. აღნიშნულთან მიმართებაში გადაწყვეტილება მიღებული იქნება მოწოდებული დოკუმენტაციის და ფინანსური ინფორმაციის საფუძველზე.

ორგანიზაციას უნდა ჰქონდეს სადაზღვევო მომსახურების გაწევის მინიმუმ 5 წლიანი გამოცდილება.

პრეტენდენტს აქვს ვალდებულება მოთხოვნისამებრ წარმოადგინოს ნებისმიერი იურიდიული თუ ფინანსური დოკუმენტი.

პრეტენდენტის წინააღმდეგ არ უნდა მიმდინარეობდეს გადახდისუუნარობის საქმის წარმოება და პრეტენდენტი არ უნდა იყოს ლიკვიდაციის / რეორგანიზაციის პროცესში.

ბანკი იღებს ვალდებულებას შეამციროს გარემოზე ზემოქმედება და უზრუნველყოს გარემოს დაცვითი და მდგრადი განვითარების კომპონენტების მონიტორინგი.

ბანკი თანამშრომლობს იმ მომწოდებლებთან, რომლებიც იზიარებენ იგივე სტანდარტებს და მათ პოლიტიკაში და ყოველდღიურ საქმიანობაში ასახულია სახიფათო ნარჩენების, ენერგიის, წყლის და ნახშირორჟანგის მინიმაზაციის მიზნით დასახული ქმედებები და ყოველდღიურ საქმინობაში ახდენენ ამის კონტროლს, რის დამადასტურებლად შეუძლიათ დოკუმენტაციის წარმოდგენა.

ბანკთან თანამშრომლობის შემთხვევაში მხარე აცხადებს და იძლევა გარანტიას, რომ:

* სრულად და ჯეროვნად დაიცავს გარემოს დაცვის, ადგილობრივი ან/და საერთაშორისო კანონმდებლობის მოთხოვნებს, მათ შორის, გარემოზე ზემოქმედების შეფასების ანგარიშით თუ ეკოლოგიური ექსპერტიზის დასკვნით გათვალისწინებულ მოთხოვნებს ან/და სანებართვო თუ სალიცენზიო პირობებს;
* უზრუნველყოფს ნარჩენების შეგროვებას, ტრანსპორტირებასა და დამუშავებას, კანონმდებლობის შესაბამისად;
* ნებისმიერი ისეთი გარემოების (მათ შორის, ერთმნიშვნელოვნად ნებისმიერი სახის ავარიის, ინციდენტის ან/და უბედური შემთხვევის) დადგომიდან, რომელიც საფრთხეს უქმნის გარემოს დაცვას ან/და გარემოს დაცვის ადგილობრივი ან/და საერთაშორისო კანონმდებლობის მოთხოვნების დარღვევიდან ან ასეთი გარემოებების დადგომის საშიშროების წარმოშობიდან 5 (ხუთი) საბანკო დღის ვადაში აცნობებს ბანკს აღნიშნულის თაობაზე და იმ ზომების შესახებ, რომელსაც იგი იღებს ზემოთ ხსენებული გარემოებების აღმოსაფხვრელად.
* ნარჩენების წარმოქმნის შემთხვევაში, კომპანია ვალდებულა ნარჩენები თავად დაამუშაოს ან შეგროვების, ტრანსპორტირებისა და დამუშავების მიზნით გადასცეს შესაბამისი უფლების მქონე პირებს, ნარჩენების მართვის კოდექსისა და საქართველოს სხვა საკანონმდებლო და კანონქვემდებარე ნორმატიული აქტების შესაბამისად;

ტექნიკური აღწერა

შემოთავაზებული სადაზღვევო პროდუქტები სრულად უნდა აკმაყოფილებდეს ბანკის მიერ განსაზღვურლ ტექნიკურ აღწერილობას.

შესაძლებელია შემოთავაზებაში გამონაკლისების გაუმჯობესება რაც მკაფიოდ უნდა იყოს ნახსენები შესაბამის დოკუმენტში.

კვლევის ფარგლებში არ განიხილება დამატებითი გამონაკლისების ან განსხვავებული დაფარვის მქონე შემოთავაზებები.

თითოეული პროდუქტის ჭრილში დსაშვებია მაქსიმუმ 2 შემოთავაზების მოწოდება.

1. საკრედიტო პორტფელის დაზღვევა მსესხებლის გარდაცვალების რისკზე

|  |  |  |
| --- | --- | --- |
| **დასახელება** | **შესავსები ველი** | **ზომის ერთეული** |
| წლიური ტარიფი |  | % სადაზღვევო თანხიდან |
| სადაზღვევო ანაზღაურების ოდენობა / მაქსიმალური ოდენობა | 500,000 | აშშ დოლარი |
| მსესხებლის ასაკის ზედა ზღვარი |  | წელი |
| მოცდის პერიოდი |  | თვე |

სადაზღვევო შემთხვევა უნდა ექვემდებარებოდეს ანაზღაურებას, გარდა იმ შემთხვევისა, როდესაც მსესხებლის გარდაცვალება **პირდაპირ** თუ **არაპირდაპირ** გამოწვეულია შემდეგი გამონაკლისებით:

**გამონაკლისები (ანაზღაურებას არ ექვემდებარება) არ უნდა იყოს განსხვავებული ან მეტი ქვემოთ ჩამოთვლილზე:**

* + - ომით, დაპყრობით, საომარი მოქმედებებით (მიუხედავად ომის გამოცხადებისა თუ გამოუცხადებლობისა), სამოქალაქო ომით, რევოლუციით, აჯანყებით, გაფიცვით, ნებისმიერი პირის ქმედებით, რომელიც მოქმედებს რაიმე ორგანიზაციის დავალებით ან დამოუკიდებლად და მიზნად ისახავს De Jure ან De Facto ხელისუფლების სამხედრო გადატრიალების გზით დამხობას ან მასზე ზეგავლენას ტერორისტული ან ძალისმიერი მეთოდებით;
    - მაიონიზირებელი გამოსხივებით, გარემოს რადიაქტიური დაბინძურებით, ბირთვული საწვავის აალებით;
    - მსესხებლის ნარკოტიკული, ფსიქოტროპული ან ტოქსიკური ნივთიერებების ზემოქმედების ქვეშ ყოფნით;
    - თუ მსესხებელი ალკოჰოლის ზემოქმედების ქვეშ მართავდა ავტოსატრანსპორტო საშუალებას და ადგილი ჰქონდა ავტოსაგზაო შემთხვევას ან თუ მსესხებლის მიერ მიღებული ალკოჰოლის ზემოქმედებამ გამოიწვია არსებული დაავადების გამწვავება, რაც გახდა მსესხებლის გარდაცვალების მიზეზი;
    - მსესხებლის მიერ ჩადენილი თვითმკვლელობით ან თვითმკვლელობის მცდელობით, განზრახ თვითდაზიანებით;
    - მსესხებლის მკვლელობით, მკვლელობის მცდელობით ან სხეულის/ჯანმრთელობის დაზიანებით, რომლის პირდაპირ, თუ არაპირდაპირ მონაწილედ გვევლინება დამზღვევი ან/და სესხის სხვა მსესხებლები ან/და მსესხებლის მემკვიდრეები;
    - მსესხებლის მიერ სისხლის სამართლის კოდექსით გათვალისწინებული დანაშაულის ჩადენით ან მისი ჩადენის მცდელობით;
    - მსესხებლის შიდსით ან HIV-ით ინფიცირებით;
    - მსესხებლის ფსიქიკური ავადმყოფობით ან გონების დაბინდვით;
    - მსესხებლის მონაწილეობით სამხედრო ან საპოლიციო ოპერაციის ჩატარებაში;
    - მსესხებლის მონაწილეობით სიჩქარეზე შეჯიბრში ნებისმიერი სახმელეთო, საჰაერო ან საწყალოსნო საშუალებების გამოყენებით;
    - მსესხებლის მიერ საკუთარი ნებით ხიფათში თავის ჩაგდებით, გარდა იმ შემთხვევისა, როდესაც მისი ქმედება მიმართულია ადამიანის სიცოცხლის გადასარჩენად;
    - მსესხებლის მიერ სანაძლეოს პირობების შესრულებით, აკრობატული ილეთების შესრულებით, რეკორდის დამყარებით ან ამის მცდელობით;
    - მსესხებლის მონაწილეობით პროფესიული სპორტის სახეობებში (შეჯიბრი, წვრთნა, საჩვენებელი გამოსვლა);
    - მსესხებლის მონაწილეობით შემდეგი სამოყვარულო სპორტის სახეობებში: საბრძოლო სახეობები, აკვალანგით ყვინთვა, პარაშუტით ან დელტაპლანით ხტომა, კლდეზე ცოცვა, ალპინიზმი, სპელეოლოგია;
    - მოცდის პერიოდში მსესხებლის მძიმე დაავადებ(ებ)ით გარდაცვალებით.

შენიშვნა: მძიმე დაავადება - ავთვისებიანი სიმსივნე, ღვიძლის ფიბროზი ან ციროზი, ღვიძლის ქრონიკული უკმარისობა, ჰეპატიტი C, თირკმლის ქრონიკული უკმარისობა, გულის ქრონიკული უკმარისობა, გულის თანდაყოლილი ანომალიები, შაქრიანი დიაბეტი ან მისი გართულება, უშაქრო დიაბეტი ან მისი გართულება, ცერებროვასკულარული დაავადებები (გარდა ინსულტის პირველადი შემთხვევისა). აღნიშნულ დაავადებათა ჯგუფში შემავალი დაავადებები განისაზღვრება ჯანმრთელობის დაცვის მსოფლიო ორგანიზაციის ავადმყოფობათა და ჯანმრთელობასთან დაკავშირებული პრობლემების საერთაშორისო სტატისტიკური კლასიფიკაციის მეათე გადახედვის მიხედვით;

**სადაზღვევო ანაზღაურების გასაცემად წარმოსადგენი ინფორმაცია/დოკუმენტაცია არ უნდა იყოს განსხვავებული ან მეტი ქვემოთ ჩამოთვლილზე:**

* + - მსესხებლის გარდაცვალების მოწმობა;
    - სამედიცინო დაწესებულების მიერ გაცემული, უფლებამოსილი პირის მიერ შედგენილი და ხელმოწერილი, ცნობა მსესხებლის გარდაცვალების შესახებ - ფორმა N106ს-4, რომელშიც მითითებული უნდა იყოს მსესხებლის გარდაცვალების კონკრეტული დადგენილი მიზეზი, გარდაცვალების თარიღი, ადგილი და მსესხებლის ასაკი;
    - თუ ზემოთ აღნიშნული პუნქტით განსაზღვრული ცნობა არ შეიცავს ამავე პუნქტში მითითებულ ინფორმაციას, დამატებით, წარმოდგენილ უნდა იქნას ექსპერტიზის დასკვნა, რომელშიც მითითებული იქნება აღნიშნული ინფორმაცია;
    - უბედური შემთხვევით გამოწვეული გარდაცვალების შემთხვევაში, დამატებით სამართალდამცავი ორგანოების მიერ გაცემული ცნობა უბედური შემთხვევის შესახებ;
    - თუ მსესხებლის გარდაცვალებასთან დაკავშირებით აღძრულია სისხლის სამართლის საქმე, დამატებით ექსპერტიზის დასკვნა გარდაცვალების მიზეზის შესახებ და მსესხებლის გარდაცვალებასთან დაკავშირებით გამოძიების ხელთ არსებული დოკუმენტაცია (საქმის მასალები);

1. საკრედიტო პორტფელის დაზღვევა ქონების დაზიანება/განადგურება/დაკარგვის რისკზე

|  |  |  |
| --- | --- | --- |
| **დასახელება** | **შესავსები ველი** | **ზომის ერთეული** |
| წლიური ტარიფი |  | % სადაზღვევო თანხიდან |
| სადაზღვევო ანაზღაურების ოდენობა |  | შესაბამისი სესხის ვალუტაში |

**დაფარული სადაზღვევო რისკები არ უნდა იყოს განსხვავებული ან ნაკლები ქვემოთ ჩამოთვლილზე:~**

* + სესხის უზრუნველსაყოფად იპოთეკით დატვირთული უძრავი ნივთის, მისი არსებითი შემადგენელი ნაწილის, შიდა და გარე მოპირკეთების და საყოფაცხოვრებო ნივთების დაზიანება/განადგურება/დაკარგვის შემთხვევაში სესხის დაუფარავი ძირითადი თანხის დავალიანება ანაზღაურდება იმ შემთხვევაში თუ ის გამოწვეულია „ა“, „ბ“, „გ“ და „დ“ ჯგუფის სადაზღვევო რისკების ხდომილების შედეგად.
  + იმ შემთხვევაში, თუ სესხის უზრუნველსაყოფად იპოთეკით დატვირთული უძრავი ნივთი აშენებულია 1940 წლამდე სადაზღვევო რისკს წარმოადგენს მხოლოდ ხანძარი, აფეთქება, მეხის დაცემა, ქურდობა შეღწევით, ძარცვა, ყაჩაღობა, ვანდალიზმი, თვითმფრინავის ან მისი ნაწილის ან სხვა საჰაერო მოწყობილობის ან მისი ნაწილების ჩამოვარდნა.
  + იმ შემთხვევაში, თუ სესხის უზრუნველსაყოფად იპოთეკით დატვირთული უძრავი ნივთი წარმოადგენს ავარიულს, სადაზღვევო რისკს წარმოადგენს მხოლოდ ხანძარი.

„ა“ ჯგუფის სადაზღვევო რისკები:

* + - ხანძარი;
    - მეხის დაცემა;
    - აფეთქება;
    - თვითმფრინავის ან მისი ნაწილების ან სხვა საჰაერო მოწყობილობის ან მისი ნაწილების ჩამოვარდნა;
    - დატბორვა.

„ბ“ ჯგუფის სადაზღვევო რისკები:

* + - შტორმი;
    - ქარიშხალი;
    - გრიგალი;
    - ჰაერის მასების მოძრაობა 80კმ/სთ-ზე მეტი სიჩქარით, რომელიც გამოწვეულია ბუნებრივი პროცესებით ატმოსფეროში;
    - სეტყვა;
    - წყალდიდობა;
    - ნიადაგის დაწევა;
    - ნიადაგის ჩამოშლა;
    - ნიადაგის აწევა;
    - მეწყერი;
    - ზვავის ჩამოწოლა;
    - უხვთოვლიანობა.

„გ“ ჯგუფის სადაზღვევო რისკებია:

* + - ქურდობა შეღწევით, როდესაც შესაბამისი მტკიცებულებებით არ დასტურდება უძრავ ნივთში ბოროტმოქმედ(ებ)ის შეღწევის ფაქტი და ადგილი აქვს, ქონების უბრალოდ გაუჩინარებას;
    - ძარცვა, ყაჩაღობა;
    - ვანდალიზმი.

„დ“ ჯგუფის სადაზღვევო რისკია:

* + - მიწისძვრა.

**ქონება, რომლის მიმართ დამდგარი სადაზღვევო შემთხვევა არ ექვემდებარება ანაზღაურებას არ უნდა იყოს განსხვავებული ან მეტი ქვემოთ ჩამოთვლილზე:**

* + - ნებისმიერი სახის ტერასები, აუზები, შადრევნები, გამოქვაბულები, გზები, ტროტუარები;
    - შენობა-ნაგებობის გარეთა მხარეს დამონტაჟებული საგნები (ანძები, ანტენები, მავთულები და ა.შ.);
    - მაღალი ძაბვის ელექტროენერგიის გადამცემი ხაზები.
  + უძრავ ნივთში განთავსებული საყოფაცხოვრებო ნივთების მიმართ, გარდა ქვემოთ განსაზღვრულისა:
    - ოქროს, ვერცხლის ან სხვა ძვირფასი ლითონისგან დამზადებული ნაკეთობანი, ძვირფასი, ნახევრად ძვირფასი და სანაკეთო ქვები, ძვირფასი ქვები დამუშავებისა და მოჭედვის გარეშე, ძვირფასი და იშვიათი ლითონები მავთულის, ზოდის, ქვიშის ან თვითნაბადი სახით;
    - ბეწვეული, სურათები, სკულპტურები და ხელოვნების სხვა ნიმუშები, მარკების, მონეტების, ფულადი ნიშნების, ბონებისა და სხვა სახის კოლექციები, ანტიკვარიატი;
    - იარაღი, საბრძოლო მასალები, სარეწი იარაღები (თოხი, ბარი, საწამლი აპარატები, რომლებიც მიწის/ბაღის/მცენარის დამუშავებისათვის გამოიყენება) და მოწყობილობები;
    - ხელნაწერები, ფოტოსურათები, ნეგატივები, სქემები, გეგმები, ნახაზები და/ან ნებისმიერი სხვა სახის დოკუმენტაცია, ბუღალტრული და საქმიანი წიგნები და/ან ჩანაწერები, მოდელები, მაკეტები, ნიმუშები, ფორმები;
    - კანონმდებლობის მოთხოვნათა შესაბამისად, სავალდებულო რეგისტრაციას დაქვემდებარებული სატრანსპორტო საშუალებები, ფურგონი, გადაადგილებადი სახლები;
    - მობილური ელექტროტექნიკა – ნოუთბუქი, პალმტოპი, ფოტოკამერა, ვიდეოკამერა, მობილური ტელეფონი, მინიმაგნიტოფონი, აიფოდი და სხვა ელექტროტექნიკა, განკუთვნილი გამოყენებისათვის მგზავრობის/გადაადგილების დროს;
    - ინფორმაციის სხვა მატარებლები, კომპიუტერსა და სხვა სახის ანალოგიურ სისტემებში არსებული ტექნიკური საინფორმაციო საშუალებები (მაგნიტური ბლოკი, მაგნიტური ლენტა, საინფორმაციო ბლოკი და ა.შ.);
    - ფეთქებადი ნივთები და ნივთიერებები;
    - კვების პროდუქტები;
    - ცხოველები, ფრინველები, მწერები;
    - ხეები, მცენარეები, ნარგავები, მარცვლოვანი კულტურები
    - ნაღდი ფული უცხოურ თუ ეროვნულ ვალუტაში, ჩეკები, ბონდები, შემნახველი ვაუჩერები და ობლიგაციები, საფოსტო მარკები, საფოსტო-შემნახველი მარკები, საფოსტო და ფულადი გზავნილები, სამოგზაურო ბილეთები, კვების ვაუჩერები, სიმ ბარათები, მობილური ტელეფონის ბარათები, სასაჩუქრე ვაუჩერები, აქციები, სხვა ფასიანი ქაღალდები და საბანკო ბარათები.

**გამონაკლისები (ანაზღაურებას არ ექვემდებარება) არ უნდა იყოს განსხვავებული ან მეტი ქვემოთ ჩამოთვლილზე:**

* + ქონების დაზიანება/განადგურება/დაკარგვა გამოწვეულია ბგერითი ან ზებგერითი სიჩქარით მოძრავი თვითმფრინავის ან სხვა საფრენი აპარატის მიერ წარმოქმნილი წნევის ტალღებით;
  + ელექტრონული საყოფაცხოვრებო ნივთის დაზიანება/განადგურება/დაკარგვა გამოწვეულია მეხის დაცემით იმის გამო, რომ აღნიშნული საყოფაცხოვრებო ნივთი ანტენასთან შეერთებულ მდგომარეობაში იყო დატოვებული;
  + ქონების დაზიანება/განადგურება/დაკარგვა გამოწვეულია ცეცხლით, რომელიც არ არის გამოწვეული ხანძრით;
  + ქონების დაზიანება/განადგურება გამოწვეულია ქონების მოულოდნელი ფერმენტაციით ან გაცხელებით ან ქონების მიერ რაიმე სითბური პროცესის გავლით;
  + საყოფაცხოვრებო ნივთების დაზიანება/განადგურება/დაკარგვა გამოწვეულია მათი ღია ცის ქვეშ დატოვებით ან უკვე დაზიანებულ ან/და დაშლილ უძრავ ნივთში დატოვების გამო;
  + ნებისმიერი ზიანი, რომელიც მიადგა უძრავი ნივთის გარეთ მდებარე საინჟინრო მოწყობილობას, გარე მოპირკეთებას, გარდა იმ შემთხვევებისა, როდესაც აღნიშნული გამოწვეულია უძრავი ნივთის არსებითი შემადგენელი ნაწილების ნგრევით;
  + ქონების დაზიანება/განადგურება/დაკარგვა გამოწვეულია სადრენაჟო სისტემების არასწორი გამოყენებით;
  + ქონების დაზიანება/განადგურება/დაკარგვა გამოწვეულია წყლის ავზების, მილების და სხვა მოწყობილობების მწყობრიდან გამოსვლით, გასკდომით ან გაჟონვით; ასევე, არ ანაზღაუდება დანაკარგი ან ზიანი, რომელიც გამოწვეულია წყალგამტარი არხებისა და წყალგამტარი მილების დატბორვით, ქალაქის ან სხვა საზოგადოებრივი წყლის მილების გასკდომით ან დატბორვით (თუ დატბორვისგან სადაზღვევო დაფარვა არ არის შეძენილი დამატებით);
  + ქონების დაზიანება/განადგურება/დაკარგვა გამოწვეულია უძრავი ნივთის სარდაფის კედლებიდან, მისი კარებიდან, ფანჯრებიდან და სხვა ღია ადგილებიდან, საძირკველიდან, სარდაფის იატაკიდან და ტროტუარიდან წყლის გამოსვლით ან ისეთი წყლის გამოსვლით ან გაჟონვით, რომელიც გაედინება საკანალიზაციო ან სადრენაჟო მილების მეშვეობით;
  + ქონების დაზიანება/განადგურება/დაკარგვა გამოწვეულია ქურდობით, გარდა შეღწევით ქურდობისა;
  + ქონების დაზიანება/განადგურება/დაკარგვა გამოწვეულია ქონების მეთვალყურეობის გარეშე დატოვებით;
  + ქონების დაზიანება/განადგურება/დაკარგვა გამოწვეულია ნიადაგის ხელოვნური დაწევით ან მოძრაობით, მდინარის ნაპირისა და მიმდინარე ტერიტორიის ეროზიით;
  + ქონების დაზიანება/განადგურება/დაკარგვა გამოწვეულია რაიმე ქონების დანგრევით, სტრუქტურის ცვლილებებით ან შეკეთებით, ასევე საძირკვლის სამშენებლო სამუშაოებით ან გათხრებით;
  + სახეზეა ზიანი, რომელიც მიადგა ეზოებს, ავტოსადგომებს, გზებს, ტროტუარებს, ჭიშკრებსა და ღობეებს, გარდა იმ შემთხვევებისა, როდესაც აღნიშნულმა ზიანი მიაყენა დაზღვეულ ქონებას;
  + გამოწვეულია ქონების დაზიანება/განადგურება/დაკარგვა გამოწვეულია წყლის მილების, არხების, ავზების ან მოწყობილობების შეკეთების, გაუქმების, გადატანის ან დაგრძელების შედეგად;
  + ქონების დაზიანება/განადგურება/დაკარგვა გამოწვეულია „გ“ ჯგუფის რისკებით, თუ უძრავ ნივთში 30 (ოცდაათი) კალენდარულ დღეზე მეტი დროის განმავლობაში არავინ იმყოფება;
  + სადაზღვევო შემთხვევის დადგომამდე შესაბამისმა სახელმწიფო ორგანოებმა ქონება ავარიულ მდგომარეობაში მყოფ შენობათა რიცხვს მიეკუთვნა, ასეთი ქონების მიმართ ანაზღურდება მხოლოდ ხანძრის რისკით მიყენებული ზიანი;
  + კონკრეტული სესხის დაზღვევის დაწყების მომენტისთვის, ქონება რომელიც იპოთეკით არის დატვირთული ამ სესხის უზრუნველსაყოფად დამზღვევის სასარგებლოდ, განთავსებულია იმ ტერიტორიაზე, რომელიც შესაბამისი სახელმწიფო ორგანოს მიერ აღიარებულ იქნა შესაძლო სტიქიური უბედურების ზონად;
  + ქონების დაზიანება/განადგურება/დაკარგვა გამოწვეულია მესაკუთრის/მსესხებლის მიერ ჩადენილი განზრახი ქმედებით, უხეში გაუფრთხილებლობით ან კანონმდებლობის დარღვევით;
  + ქონების დაზიანება/განადგურება/დაკარგვა გამოწვეულია ხელისუფლების ორგანოს ბრძანებით, განკარგულებით, ქმედებით, კონფისკაციით, რეკვიზიციით, ექსპროპრიაციით ან ამგვართა მცდელობით;
  + ქონების დაზიანება/განადგურება/დაკარგვა გამოწვეულია უძრავი ნივთის არასწორი პროექტირებით, მშენებლობის, საინჟინრო ან სხვაგვარი დეფექტით, წუნდებული/არასწორი/შეუსაბამო კონსტრუქციით, მასალებით ან მომსახურე პერსონალით;
  + ქონების დაზიანება/განადგურება/დაკარგვა გამოწვეულია უძრავი ნივთისთვის კაპიტალური რემონტის ჩატარებით;
  + ქონების დაზიანება/განადგურება/დაკარგვა გამოწვეულია მესამე პირის (პირთა) მიერ ჩადენილი თაღლითობით ან ასეთის მცდელობით;
  + ქონების დაზიანება/განადგურება/დაკარგვა გამოწვეულია ომით, დაპყრობით, საომარი მოქმედებებით (მიუხედავად ომის გამოცხადებისა თუ გამოუცხადებლობისა), სამოქალაქო ომით, რევოლუციით, აჯანყებით, გაფიცვით, ნებისმიერი პირის ქმედებით, რომელიც მოქმედებს რაიმე ორგანიზაციის დავალებით ან დამოუკიდებლად და მიზნად ისახავს De Jure ან De Facto ხელისუფლების სამხედრო გადატრიალების გზით დამხობას ან მასზე ზეგავლენას ტერორისტული ან ძალისმიერი მეთოდებით;
  + ქონების დაზიანება/განადგურება/დაკარგვა გამოწვეულია რადიაციით ან დაბინძურებით, გარდა სადაზღვევო შემთხვევის შედეგად გამოწვეული დაბინძურებისა;
  + ქონების დაზიანება/განადგურება/დაკარგვა გამოწვეულია ისეთი ქმედებით, რომელიც კანონმდებლობის თანახმად, მზღვეველს უფლებამოსილებას ანიჭებს, უარი თქვას სადაზღვევო ანაზღაურების გაცემაზე.

**სადაზღვევო ანაზღაურების მისაღებად განსახორციელებელი აუცილებელი ქმედებები და მზღვეველისათვის წარსადგენი დოკუმენტაცია არ უნდა იყოს განსხვავებული ან მეტი ქვემოთ ჩამოთვლილზე:**

სადაზღვევო ანაზღაურების მისაღებად დამზღვევი ვალდებულია:

* + - დაუყოვნებლივ აცნობოს სადაზღვევო რისკის შედეგად ქონების დაზიანება/განადგურება/დაკარგვის ფაქტის შესახებ შესაბამის ორგანოებს და აგრეთვე მზღვეველის 24-საათიან ქოლ-ცენტრს.
    - ფაქტის დადგომიდან არაუგვიანეს 7 (შვიდი) კალენდარული დღის ვადაში მზღვეველს წარუდგინოს:
      * + წერილობითი შეტყობინება ფაქტის შესახებ;
        + წერილობითი განცხადება, დაზიანებული ქონების ჩამონათვალისა და მისი აღდგენითი/შენაცვლებითი სავარაუდო ღირებულებების მითითებით.
    - ფაქტის დადგომიდან არაუგვიანეს 30 (ოცდაათი) კალენდარული დღის განმავლობაში მზღვეველს წარუდგინოს:
      * + შესაბამისი სახელმწიფო ორგანოების მიერ გაცემული, სადაზღვევო შემთხვევასთან დაკავშირებული გარემოებების დამადასტურებელი ცნობები; მათ შორის სისხლის სამართლის საქმის აღძვრის დოკუმენტები გარდა ბ და დ პუნქტში მითითებული რისკებისა;
        + სადაზღვევო შემთხვევის შედეგად დამდგარი ზარალის ოდენობის დამადასტურებელი დოკუმენტაცია;

1. საკრედიტო პორტფელის დაზღვევა საკრედიტო შენატანის გადაუხდელობის რისკზე

|  |  |  |
| --- | --- | --- |
| **დასახელება** | **შესავსები ველი** | **ზომის ერთეული** |
| ყოველთვიური დარიცხული ტარიფი საკრედიტო შენატანზე |  | % შენატანიდან |
| სადაზღვევო ანაზღაურების ოდენობა / მაქსიმალური ოდენობა |  | თვე |
| მსესხებლის ასაკის ზედა ზღვარი |  | წელი |
| მოცდის პერიოდი |  | თვე |

**დაფარული სადაზღვევო რისკები არ უნდა იყოს განსხვავებული ან ნაკლები ქვემოთ ჩამოთვლილზე:**

მსესხებლის სამუშაოს იძულებითი (არა მსესხებლის სურვილით/ნებით განპირობებული) დაკარგვის (საქართველოს შრომის კოდექსით ან საჯარო სამსახურის შესახებ საქართველოს კანონის მიხედვით გაფორმებული ხელშეკრულების შეწყვეტა) შედეგად გამოწვეული მსესხებლის უმუშევრობით, რომელიც 30 (ოცდაათი) კალენდარულ დღეზე მეტი ხნით გრძელდება და რომლის საფუძველია:

* + - ეკონომიკური გარემოებები, ტექნოლოგიური ან ორგანიზაციული ცვლილებები, რომელიც აუცილებელს ხდის სამუშაო ძალის შემცირებას;
    - მსესხებლის კვალიფიკაციის ან პროფესიული უნარ-ჩვევების შეუსაბამობა მის მიერ დაკავებულ თანამდებობასთან/შესასრულებელ სამუშაოსთან;
    - სასამართლო განაჩენის ან გადაწყვეტილების კანონიერ ძალაში შესვლა, რომელიც სამუშაოს შესრულების შესაძლებლობას გამორიცხავს;
    - დამსაქმებელი ფიზიკური პირის (მათ შორის ინდივიდუალური მეწარმის) გარდაცვალება;
    - დამსაქმებელი იურიდიული პირის ლიკვიდაციის წარმოების დაწყება.
  + უბედური შემთხვევის შედეგად მსესხებლის შრომისუნარიანობის მუდმივი სრული დაკარგვით.

**გამონაკლისები (ანაზღაურებას არ ექვემდებარება) არ უნდა იყოს განსხვავებული ან მეტი ქვემოთ ჩამოთვლილზე:**

* + მსესხებლის უმუშევრობა არ ჩაითვლება სადაზღვევო შემთხვევად, თუ:
    - ადგილი აქვს საქართველოს შრომის კოდექსით ან საჯარო სამსახურის შესახებ საქართველოს კანონის მიხედვით გაფორმებული ხელშეკრულების (მათ შორის ბრძანების) ვადის ამოწურვას;
    - მსესხებლის უმუშევრობა გამოწვეულია მსესხებლის მიზეზით ან ინიციატივით ან მსესხებლის მიერ შრომითი ხელშეკრულებით ან/და შინაგანაწესით გათვალისწინებული ვალდებულებების დარღვევის ან სამართალდარღვევის ჩადენის გამო შრომითი ხელშეკრულების შეწყვეტით;
    - თუ მსესხებელი მუშაობდა არასრული სამუშაო დღის განაკვეთით ან/და დასაქმებული იყო, როგორც კონტრაქტორი;
    - თუ დაზღვევის დაწყების მომენტში მსესხებელი ფლობდა ინფორმაციას მოსალოდნელი უმუშევრობის შესახებ;
    - თუ დაზღვეული დასაქმებული იყო გამოსაცდელი ვადით, მაგრამ ძირითადი შრომითი ხელშეკრულება აღარ გაუფორმდა;
    - თუ მსესხებლის შრომითი ხელშეკრულება ითვალისწინებდა პროლონგაციის შესაძლებლობას, მაგრამ იგი არ იქნა პროლონგირებული
    - თუ მსესხებლის უმუშევრობის ფაქტი დადგა მოცდის პერიოდის განმავლობაში;
    - თუ უმუშევრობის ფაქტის დადგომის მომენტში:
      * მსესხებელი არ არის საქართველოს რეზიდენტი;
      * მსესხებელს არ გააჩნია სამთვიანი უწყვეტი სამუშაო სტაჟი (გამოსაცდელი ვადის გამოკლებით);
      * თუ მსესხებლის შრომითი ხელშეკრულება ზეპირი ფორმით იყო გაფორმებული;
      * თუ მსესხებლის შრომითი ხელშეკრულება გაფორმებული არ იყო იურდიულ პირთან (გარდა 3.1.4. საფუძვლისა) ან მსესხებლის დამსაქმებელს გააჩნდა 6 (ექვსი) თვეზე ნაკლები ვადით სამეწარმეო ან არასამეწარმეო (არაკომერციული) საქმიანობის გამოცდილება. ამასთან, თუ მსესხებლის დამსაქმებელი იურდიული პირი წარმოშობილია რეორგანიზაციის შედეგად, სამეწარმეო/არასამეწარმეო გამოცდილების განსაზღვრისას მხედველობაში მიიღება რეორგანიზაციამდე არსებული გამოცდილებაც;
      * მსესხებლის უმუშევრობა შედეგია/უკავშირდება მსესხებლის ნებისმიერი სახის შვებულებას (დროებითი შრომისუუნარობის, შვებულება ორსულობის, მშობიარობის და ბავშვის მოვლის გამო და ა.შ.);
      * დამსაქმებლის მიერ მსესხებელთან შრომითი ურთერთობის შეწყვეტის შემდეგ გამოყენებულია უფლება მსესხებელს აუკრძალოს კონკურენტი დამსაქმებლის სასარგებლოდ გამოიყენოს მიღებული ცოდნა და კვალიფიკაცია და მსესხებელი იღებს კომპენსაციას;
      * თუ მსესხებელი დასაქმებულია იურიდიული პირის ხელმძღვანელ/წარმომადგენლობით პოზიციაზე ან სხვა მმართველობითი ორგანოს წევრად (დირექტორი ან/და სხვა პირი რეგისტრირებული უნდა იყოს მეწარმეთა და არასამეწარმეო (არაკომერციული) იურიდიული პირის ამონაწერში) და იღებს გადაწყვეტილებებს ორგანიზაციულ ცვლილებებთან დაკავშირებით ან/და დამსაქმებელი იურიდიული პირის დამფუძნებელს ან თანადამფუძნებელს წარმოადგენს მსესხებელი ან მსესხებლის ოჯახის წევრი (წინადებარე დანართით გათვალისწინებული დაზღვევის მიზნებისთვის ოჯახის წევრი, მიუხედავად მსესხებელთან მუდმივი ცხოვრებისა წარმოადგენს: მეუღლე, შვილი, და, ძმა, მშობელი, მშობლის მეუღლე, ბებია ან ბაბუა).
    - მსესხებლის მუდმივი სრული შრომისუუნარობა არ ჩაითვლება სადაზღვევო შემთხვევად თუ იგი პირდაპირ თუ არაპირდაპირ გამოწვეულია ან შედეგად მოჰყვა ქვემოთ მოცემულ მოვლენებს:
      * ომი, დაპყრობა, საომარი მოქმედებები (მიუხედავად ომის გამოცხადებისა თუ გამოუცხადებლობისა), სამოქალაქო ომი, რევოლუცია, აჯანყება, გაფიცვა, ნებისმიერი პირის ქმედება, რომელიც მოქმედებს რაიმე ორგანიზაციის დავალებით ან დამოუკიდებლად და მიზნად ისახავს De Jure ან De Facto ხელისუფლების სამხედრო გადატრიალების გზით დამხობას ან მასზე ზეგავლენას ტერორისტული ან ძალისმიერი მეთოდებით;
      * ბირთვული ენერგიით გამოწვეული მოვლენები (ბირთვული რეაქციები, დასხივება, დაბინძურება);
      * მაიონიზირებული დასხივება ან ნებისმიერი ბირთვული საწვავის ან მისი აალების შედეგად რადიოაქტივობით გამოწვეული დაბინძურება;
      * მსესხებლის მონაწილეობა სამხედრო (საზღვაო, საჰაერო), თავდაცვის ან შინაგან საქმეთა სამინისტროს დაქვემდებარებაში არსებული ძალების სამსახურში ან ასეთის მოქმედებებში;
      * მსესხებლის მონაწილეობა ნებისმიერი სახის სიჩქარეზე შეჯიბრში;
      * მსესხებლის ყოფნა ნებისმიერ საფრენ საშუალებაში/ხომალდში, მასში შესვლა ან გამოსვლა, გარდა ლიცენზირებული მრავალძრავიანი საჰაერო ტრანსპორტით მგზავრობისა, რომელსაც ექსპლუატაციას უწევს ლიცენზირებული საჰაერო გადამზიდავი;
      * მსესხებლის ფსიქიკური ავადმყოფობა ან გონების დაბინდვა;
      * მსესხებლის ალკოჰოლური, ფსიქოტროპული ან ნარკოტიკული ინტოქსიკაცია ან თუ მსესხებლის მუდმივი სრული შრომისუუნარობის ფაქტი დადგა მსესხებლის ალკოჰოლური, ნარკოტიკული ან ფსიქოტროპული ნივთიერების ზემოქმედების ქვეშ ყოფნის დროს;
      * მსესხებლის ინფექციური დაავადება;
      * მსესხებლის საკვებისმიერი ინტოქსიკაცია;
      * მსესხებლის მიერ სისხლის სამართლის კოდექსით გათვალისწინებული კანონსაწინააღმდეგო ქმედების ჩადენა ან მისი ჩადენის მცდელობა.

**სადაზღვევო ანაზღაურების გასაცემად წარმოსადგენი ინფორმაცია/დოკუმენტაცია არ უნდა იყოს განსხვავებული ან მეტი ქვემოთ ჩამოთვლილზე:**

* + - მსესხებლის პირადობის დამადასტურებელი მოწმობის ასლი;
    - სესხის ხელშეკრულების ასლი;
    - უმუშევრობის რისკის ხდომილების შემთხვევაში:
      * შრომითი ხელშეკრულების ასლი;
      * დოკუმენტი ყოფილი დამსაქმებლისგან, რომელშიც მითითებული იქნება შრომითი ურთიერთობის შეწყვეტის მიზეზი/საფუძველი და შესაბამისი დოკუმენტაცია;
      * სასამართლოს კანონიერ ძალაში შესული განჩინების ან გადაწყვეტილების ასლი, რომელიც წარმოადგენს შრომითი ურთიერთობის შეწყვეტის საფუძველს (ასეთი არსებობის შემთხვევაში);
      * ამონაწერი მსესხებლის საბანკო ანგარიშიდან, რომლითაც დასტურდება მსესხებლისათვის უმუშევრობის ფაქტის დადგომამდე უკანასკნელი 3 (სამი) თვის განმავლობაში შრომის ანაზღაურების ჩარიცხვის შესახებ;
      * ცნობა, რომლითაც დასტურდება, რომ დამსაქმებელი არ იყენებს უფლებას მსესხებელს აუკრძალოს კონკურენტი დამსაქმებლის სასარგებლოდ გამოიყენოს მიღებული ცოდნა და კვალიფიკაცია;
      * ცნობა საგადასახადო ორგანოდან მსესხებლის სახელზე დამსაქმებლის მიერ გადახდილი საშემოსავლო გადასახადის შესახებ;
      * ცნობა დამზღვევისგან სესხის ხელშეკრულების ძალაში ყოფნისა და მსესხებლისათვის დადგენილი სესხის ტრანშის შესაბამისი წილის ოდენობის შესახებ;

სხვა პირობები

ზემოაღნიშნული სადაზღვევო პირობების დაკმაყოფილების გარდა დამზღვევი უნდა აკმაყოფილებდეს მომსახურების კუთხით შემდეგ პირობებს:

* + - მზღვეველი სადაზღვევო ანაზღაურების გაცემის თაობაზე იღებს გადაწყვეტილებას ყველა აუცილებელი დოკუმენტის მიღებიდან 10 (ათი) კალენდარული დღის ვადაში; ან აცნობებს გადაწყვეტილების მისაღებად დამატებითი ვადის, მაგრამ არაუმეტეს 30 (ოცდაათი) კალენდარულ დღისა, საჭიროების შესახებ შესაბამისი ობიექტური გარემოების მითითებით;
    - იმ შემთხვევაში, თუ მზღვეველი განსაზღვრულ დამატებით ვადაშიც ვერ მიიღებს გადაწყვეტილებას სადაზღვევო ანაზღაურებაზე, ჩაითვლება რომ მზღვეველმა მიიღო დადებითი გადაწყვეტილება სადაზღვევო ანაზღაურების გაცემის თაობაზე. ამასთან აღნიშნული დათქმა ქონების დაზიანების/განადგურების/დაკარგვის ან/და საკრედიტო შენატანის გადაუხდელობის რისკზე საკრედიტო პორტფელის დაზღვევის ფარგლებში სადაზღვევო ანაზღაურების გაცემის თაობაზე გადაწყვეტილების მიღებისას მოქმედებს მხოლოდ იმ შემთხვევაში, თუ სადაზღვევო ანაზღაურების ოდენობა არ აღემატება 50 000 (ორმოცდაათი ათასი) ლარს.
    - სადაზღვევო ანაზღაურების გაცემა უნდა მოხდეს მზღვეველის მიერ სადაზღვევო ანაზღაურების გაცემის შესახებ დადებითი გადაწყვეტილების მიღების თაობაზე დამზღვევის ინფორმირებიდან არაუგვიანეს 10 (ათი) კალენდარული დღის ვადაში;
    - ამასთან მსესხებლის გარდაცვალების რისკზე სადაზღვევო შემთხვევა, რომლის ასანაზღაურებლად გასაცემი სადაზღვევო ანაზღაურება არ აღემატება 5000 (ხუთი ათასი) ლარს (ან მის ექვივალენტს სხვა ვალუტაში), გაიცემა დამზღვევის მიერ მზღვეველისათვის მხოლოდ მსესხებლის გარდაცვალების მოწმობის წარდგენის საფუძველზე.
    - მზღვეველის მიერ სადაზღვევო ანაზღაურების გაცემის თაობაზე უარყოფითი გადაწყვეტილების მიღების შემთხვევაში, ასეთი გადაწყვეტილების მიღებიდან არაუგვიანეს 10 (ათი) კალენდარული დღის ვადაში დამზღვევს უნდა წარუდგინოს დასაბუთებული უარი წერილობითი ფორმით.
    - იმ შემთხვევაში, თუ დამზღვევის მიერ წარმოდგენილი დოკუმენტაცია არ არს სრული ან/და ხარვეზიანია, მზღვეველი დამზღვევს განუსაზღვრავს დამატებით გონივრულ ვადას, მაგრამ არანაკლებ 30 (ოცდაათი) კალენდარული დღისა და არაუმეტეს 6 (ექვსი) თვისა (გამონაკლისს წარმოადგენს შემთხვევა, რომელთან დაკავშირებითაც აღძრულია სისხლის სამართლის საქმე და მზღვეველის მიერ დაწესებული ვადის განმავლობაში არ შეწყვეტილა გამოძიება ან არსებობს სხვა ობიექტური გარემოება), ხარვეზის გამოსასწორებლად და სრულყოფილი დოკუმენტაციის წარსადგენად.
    - პირველი ყოველთვიური სადაზღვევო პრემიის გადახდამდე ან/და საკრედიტო პორტფელის კონკრეტული ნაწილისთვის შესაბამისი ყოველთვიური სადაზღვევო პრემიის გადახდამდე (მათ შორის გადახდის ვადაგადაცილების შემთხვევაში) დამდგარი სადაზღვევო შემთხვევა ექვემდებარება ანაზღაურებას.
    - ბიზნეს პროცესში მზღვეველმა უნდა უზრუნველყოს ბანკსა და სადაზღვევო კომპანიას შორის ინფორმაციის გაცვლა ბანკის მიერ წინასწარ განსაზღვრული სერვისებით. გამარჯვებული ორგანიზაცია იღებს ვალდებულებას დააკმაყოფილოს წინამდებარე პირობა 2021 წლის 1 მარტამდე. აღნიშნული პირობის დარღვევა გამოიწვევს საჯარიმო სანქციას.